VM085:00/2016

KUTSU

Kuulemistilaisuus

**IFRS-raportoinnin saattaminen pakolliseksi kaikille Suomessa toimiluvan saaneille luottolaitoksille**

Hyvä vastaanottaja,

Valtiovarainministeriö asetti syksyllä 2016 hankkeen (<http://vm.fi/hanke?selectedProjectId=23104>), jonka tehtävänä on saattaa IFRS-raportointi pakolliseksi kaikille luottolaitoksille Suomessa ja selkeyttää nykyistä tilinpäätössääntelyä luottolaitosten ja sijoituspalveluyritysten osalta. Hanke ottaa huomioon myös uuden IFRS 9 -standardin tuomat muutostarpeet luottolaitoslainsäädännössä. Hankkeen tavoitteena on valmistella hallituksen esitys eduskunnalle tarvittavaksi lainsäädännöksi.

Valtiovarainministeriön rahoitusmarkkinaosasto järjestää kuulemistilaisuuden hankkeen keskeisistä ehdotuksista.

Aika keskiviikko 5.4.2017 klo 9.00 – 11.00

Paikka neuvotteluhuone Paja, Mariankatu 9, Helsinki

Tilaisuudessa on tarkoitus esitellä keskeiset muutosehdotukset luottolaitoslakiin ja sijoituspalvelulakiin sekä kuulla osallistujien näkemyksiä ehdotuksista ja seikoista, jotka tulisi ottaa huomioon hallituksen esitystä valmisteltaessa.

Lisätietoja antaa neuvotteleva virkamies Jussi Lindgren ([etunimi.sukunimi@vm.fi](mailto:etunimi.sukunimi@vm.fi)).

Tilaisuuteen saapuvien tulee kulunvalvontaa varten ilmoittautua (koko nimi, organisaatio) viimeistään perjantaina 31.3.2017 klo 15.00 mennessä säädösvalmisteluavustaja Annukka Röngälle sähköpostitse ([etunimi.sukunimi@vm.fi](mailto:etunimi.sukunimi@vm.fi)). Taustamateriaali toimitetaan tilaisuuteen ilmoittautuneille sähköisesti.

Tämä kutsu lähetetään ainoastaan sähköpostitse.

Hankkeen vetäjän Jussi Lindgrenin puolesta

Annukka Rönkä

Säädösvalmisteluavustaja

Valtiovarainministeriö

Rahoitusmarkkinaosasto

Pankki- ja rahoitusyksikkö

[etunimi.sukunimi@vm](mailto:etunimi.sukunimi@vm).

Jakelu valtiovarainministeriö, vero-osasto

työ- ja elinkeinoministeriö

Suomen Pankki

Finanssivalvonta

Finanssialan Keskusliitto ry

Säästöpankkiliitto osk

OP Ryhmä

POP Pankki-ryhmä

S-Pankki Oy

Aktia Pankki Oyj

Ålandsbanken Abp

Suomen Tilintarkastajat ry

Oy Samlink Ab

Kuntarahoitus Oyj

Suomen Hypoteekkiyhdistys

Oma Säästöpankki Oyj

Evli Pankki Oyj

Tiedoksi valtiovarainministeriö